Dica

Un dica es un muro artificial de terra, de beton o de petra, construite como defensa o como frontiera. Le forma melio cognoscite de dica es un construction al bordo de un corpore de aqua, pro impedir le inundation del terra adjacente.

Le dicas se trova principalmente preter le mar ubi le dunas non es satis forte, preter fluvios como protection contra inundationes, preter lacos, e preter polderes. Le dicas se construe equalmente pro delimitar areas de inundation controlate, per exemplo pro impedir le inundation de un area plus grande.

Un dica pote esser un terrapleno permanente o un construction provisional (sovente de saccos a sablo) facite in haste durante un emergentia de inundation.
 Etymologia 
Le parola dica es un cognato del nederlandese dijk.
 Historia 
In Nederlandia on comenciava a construer dicas in le dece-secunde seculo. Hodie, tres quartos del pais es sub le nivello del mar.

Le 29 de augusto 2005, le dicas del citate statounitese New Orleans se rumpeva sub le violentia del huracan Katrina, resultante in le quasi destruction del citate.

In april de 2006, Corea del Sud completava le Dica de Saemangeum, le dica le plus longe in le mundo – un titulo tenite antea per le Afsluitdijk nederlandese.
 Galeria 

Categoria:Construction